2014 decemberében a Victor Ponta negyedszerre átalakított kabinetjének hírközlési minisztere lett. Alig egy évvel később, 2015. november 4-én a szociáldemokrata Ponta-kormány – a bukaresti Colectiv klubban történt halálos áldozatokat követelő diszkótűz miatt – az utcára vonuló tüntetők nyomására benyújtotta lemondását, Grindeanu pedig november 17-én átadta helyét a Cioloș-féle technokrata kormány új miniszterének, Marius Bostannak.